b'\n_START_ARTICLE_\nPambansang Daan ng Baguio\xe2\x80\x93Bua\xe2\x80\x93Itogon\n_START_PARAGRAPH_\nAng Pambansang Daan ng Baguio-Bua-Itogon (Ingles: Baguio-Bua-Itogon National Road), na tinatawag ding Pambansang Daan ng Baguio-Bua-Itogon-Dalupirip (Baguio-Bua-Itogon-Dalupirip National Road), o sa mas-payak na ngalan nito na Daang Baguio-Bua-Itogon (Baguio-Bua-Itogon Road)), ay isang pangunahing lansangan sa hilagang Luzon sa Pilipinas, na dumadaan mula sa lungsod ng Baguio hanggang sa bayan ng Itogon sa lalawigan ng Benguet. Nagsisilbi ito bilang mahalagang ruta para makadaan sa Itogon,, lalong-lalo na sa anim sa mga barangay nito: Tuding, Gumatdang, Ucab, Poblacion (Central), Tinongdan, at Dalupirip._NEWLINE_Ang daang ito ay may haba na 20.2 kilometro (12.6 milya), at nagsisimula sa sangandaan nito sa Daang Leonard Wood sa Baguio. Nagtatapos ito sa pook-kalagitnaan ng Barangay Dalupirip sa tabi ng Ilog Agno.'